এসিড বৃষ্টি যেহেতু আমাদের পরিবেশের উপর ব্যাপক ক্ষতি করে থাকে তাই এর প্রতিকার সকলকে সচেষ্ট হতে হবে। এসিড বৃষ্টি প্রতিকারে যে পদক্ষেপগুলো গুরুত্বপূর্ণ ভূমিকা পালন করতে পারে। সেগুলোর মধ্যে- সালফারযুক্ত জ্বালানীর ব্যবহারের পরিমাণ যতটা সম্ভব কম করতে হবে। এবং নবায়নযোগ্য জ্বালানীর ব্যবহারের উপর জোর দিতে হবে। জালানি হিসেবে এল এন জি কিংবা প্রাকৃতিক গ্যাস ব্যবহার করা যেতে পারে। 

ইটের ভাটার কালো ধোঁয়া এই এসিড বৃষ্টি তৈরিতে সহায়ক ভূমিকা পালন করে তাই ইটের ভাটার কালো ধোঁয়া পরিশোধনের ব্যবস্থা করতে হবে। 

শিল্প কারখানার বর্জ্য গ্যাস নির্গত না করে তা রিসাইক্লিং বা পুনসঞ্চালন করা যেতে পারে। ট্রিটমেন্ট প্ল্যান্ট তৈরি করা যেতে পারে। এ ব্যাপারে শিল্পকারখানাগুলোকে সচেষ্ট হতে হবে। 

আমাদের আধুকিন এই পৃথিবীতে প্রতিনিয়ত ব্যাপক হারে দূষণ হচ্ছে আর তাই সে ব্যাপারে সচেষ্ট হতে হবে। 

সাধারণ মানুষকে অবশ্যই এই এসিড বৃষ্টির ক্ষতিকর দিক সম্পর্কে সচেতন করে তুলতে হবে যাতে করে তারা এসিড বৃষ্টি যেন না হয় তার জন্য যথেষ্ট গুরুত্বপূর্ণ ভূমিকা পালন করতে পারে। অর্থাৎ গনসচেতনতা সৃষ্টি করতে হবে। পৃথিবীর প্রতিটি দেশের মধ্যে এই সচেতনতা পৌঁছে দিতে হবে বিশেষ করে শিল্পপ্রধান দেশ সমুহে এই এসিড বৃষ্টির ক্ষতিকর প্রভাব সম্পর্কে সকলকে জানাতে হবে এবং কল-কারখানাগুলোকে এ ব্যাপারে সতর্ক করতে হবে যাতে করে কল-কারখানা থেকে ক্ষতিকর দূষিত বায়ু নির্গত হতে না পারে। প্রয়োজনে আইনানুগ ব্যবস্থা গ্রহন করতে হবে। এতে করে আমাদের পরিবেশ যেমন সুন্দর থাকে পাশাপাশি এসিড বৃষ্টির ভয়ংকর অবস্থা থেকে আমরা হয়ত পরিত্রান পাব। 

আমাদের ব্যাপক পরিমাণে গাছ রোপণ করতে হবে যাতে করে আমাদের পরিবেশের ভারসাম্য বজায় থাকে। 

এসিড বৃষ্টির ক্ষতিকর প্রভাব -
এসিড বৃষ্টির কারণ
তথ্যসূত্র
এসিড বৃষ্টির প্রতিকার -